b'\n_START_ARTICLE_\nJakobsli\n_START_PARAGRAPH_\nJakobsli er et boligomr\xc3\xa5de i den administrative bydelen \xc3\x98stbyen i Trondheim.  G\xc3\xa5rden Jakobsli het opprinnelig Grinnan og l\xc3\xa5 under g\xc3\xa5rden Nedre Tesli, men ble fradelt i 1803 og solgt til Jakob Iversen Kur\xc3\xa5sen, som den siden har hatt navn etter. Siden 1946 har store deler av g\xc3\xa5rdens grunn blitt utstykket til boligbebyggelse. Jakobsli danner en sammenhengende bebyggelse med Charlottenlund i nord. For statistiske form\xc3\xa5l utgj\xc3\xb8r de delomr\xc3\xa5det Charlottenlund\xe2\x80\x93Jakobsli i Trondheim kommune.'